**Invitasjon til å delta i forskningsprosjektet *«Pasient Sentrert Rehabilitering av Protesebrukere»***

##### Bakgrunn for prosjektet

 «Pasient Sentrert Rehabilitering av Protesebrukere» er et forskningsprosjekt av OsloMet - storbyuniversitet og handler om mobilitet i dagliglivet hos protesebrukere. God mobilitet er viktig for deltagelse i samfunnslivet og livskvalitet og derfor ønsker vi å skifte fokus fra det kliniske til det daglige livet av personer med benamputasjon. For å utvikle ny kunnskap om mobilitet og hvilke utfordringer protesebrukere opplever i dagliglivet, vil vi undersøke aktivitetsnivå og energiforbruk under utførelse av dagligdagse aktiviteter.

##### Hva innebærer deltagelse?

Deltagelse i dette prosjektet betyr ett besøk til bevegelseslaboratorium på OsloMet. Deltageren vil gjennomføre ulike aktiviteter som er typiske for dagliglivet, sånn som støvsuging, vaske vinduer, trappegang og vanlig gange. Under utføring av disse aktiviteter vil deltageren puste gjennom et slags munnstykke som måler oksygen i pusten. Besøket vil totalt vare ca. 2 timer. I tillegg vil deltageren få med seg hjem en skritteller som skal bæres på protesen i de følgende 7 dager.

Mulige fordeler og ulemper

Deltagelse i dette prosjektet vil gi innsikt i egen kropp og prestasjonsevne. Resultater fra prosjektet vil gi økt kunnskap om fysiske utfordringer personer med benamputasjon opplever i dagliglivet, og vil dermed bidra til utvikling av tjenester som kan forbedre dagliglivet med en protese. Aktivitetene som skal gjennomføres kan oppleves som noe fysisk anstrengende. Hver aktivitet er imidlertid av kort varighet og deltageren får mulighet til å sette seg ned og hvile imellom. Å ha på seg en skritteller gir ingen ubehag, merkes ikke under bevegelse og kan bæres under klærne.

##### Hvem kan delta?

Deltagere bør ha ensidig amputasjon på legg eller lår, ha en amputasjon pga traumatisk årsak eller vaskulær sykdom. I tillegg bør deltageren ha erfaring med bruk av protese, helst på daglig basis. Deltageren bør kunne utføre de tidligere nevnte daglige aktiviteter. I tilfelle det er usikkerhet, vil prosjektlederen Terje Gjøvaag vurdere og bestemme hvilke aktiviteter passer med deltagerens funksjonsnivå. Prosjektlederen har god erfaring med testing av protesebrukere.

##### Personvern

Det er frivillig å delta i prosjektet. Dersom du ønsker å delta, undertegner du samtykkeerklæring ved ankomst til OsloMet. Opplysninger blir anonymisert og kun brukt til formål av prosjektet. Forskningsprosjektet er godkjent av Norsk senter for forskningsdata (NSD) og Regional Komite for medisinsk og helsefaglig forskningsetikk (REK).

**Ønsker du å delta? Eller ønsker du nærmere informasjon? Da kan du ta kontakt med stipendiat Mirjam Mellema, tlf. 48 38 86 79,** **mirjamme@oslomet.no****.**